ADVANC ยันไม่ผิดเงื่อนไขสัญญาร่วมการงานกับทีโอที
ADVANC ยันไม่ผิดเงื่อนไขสัญญาร่วมการงานกับทีโอที,ยังไม่รับแจ้งจากรัฐฯ
16 ก.ย. 2558

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ระบุว่า ตามที่ปรากฎข่าวเกี่ยวกับการเปลี่ยนแปลงแก้ไขสัญญาร่วมการงานระหว่างบมจ.ทีโอที กับบริษัท ซึ่งส่งผลให้ภาครัฐเสียประโยชน์ และให้บริษัทชดใช้ค่าเสียหายต่อทีโอทีนั้น
ขณะนี้บริษัทยังไม่ได้รับหนังสือแจ้งใดๆในกรณีดังกล่าวจากทีโอที หรือหน่วยงานรัฐที่เกี่ยวข้อง และบริษัทขอยืนยันว่าไม่ได้กระทำการผิดเงื่อนไขสัญญาร่วมการงานดังกล่าวแต่อย่างใด และการแก้ไขสัญญาดังกล่าว บริษัทได้ดำเนินการถูกต้องตามกฎหมาย ในลักษณะเดียวกันกับผู้ประกอบการรายอื่นๆได้กระทำกับหน่วยงานภาครัฐ